Reformatsioon on luterlastele tuttav sõna
ja see viitab 16. sajandile,
kui Martin Luther puhastas usku.
Reformatsioon tähendab seda,
et minnakse tagasi algse tõe juurde,
mis on teekonna jooksul muutunud poriseks ja valeks.
Kuid reformatsioon jäi pisut pooleli
ja jätkub seetõttu edasi.
Sellest täna räägimegi.
Meele uuendamine
Läbimurre
Uussünd
Muutus
Kultuurimuutus
Arusaamine
Loovus
RENESSANSS
"Renessansi" saates on küsimus kultuurimuutusest.
Kultuur algas sellest, kui hakati põldu harima.
See eluviis, mis nende keskel on, on kultuur.
Kui põllundusest rääkida, siis mida külvad, seda lõikad.
Mõelgem, et see kultuur, mis meil täna on,
on tulemus sellest, mida on külvatud, seda lõikame.
Renessansis on asi selles, et tahame kujundada kultuuri,
külvates neid seemneid, mis tulevad taevast maa peale,
nii et maapealne elu hakkaks välja nägema selline,
mida Jumal algselt mõtles ja mida Ta tahab esile tuua.
"Sinu tahe sündigu nõnda kui taevas nõnda ka maa peal."
Me tahame, et Jumala kuningriik ilmneks siin.
Tuleme tagasi reformatsiooni juurde.
Reformatsioon tähendab seda,
et asi, mis on alguses olnud ühtpidi,
sellisena, kuidas Jumal algselt mõtles,
on teekonna jooksul mustaks läinud,
see on patu tõttu valeks muutunud.
Jumal tahab meid tagasi tuua oma südamesse ja mõtetesse,
nii nagu Tema on seda mõelnud.
Alguses Jumal lõi taeva ja maa, Ta lõi kõik imeliseks.
Jumal lõi inimese, et see valitseks Ta kätetöid.
Jumal lõi mehe ja naise oma näo järgi.
Siis juhtub midagi, mida me teame.
Toimus pattulangemine.
Inimene jäi ilma Jumala algsest plaanist,
sai eraldatud Jumalast, ja seetõttu on kogu maa needuse all.
Järgnesid kõik raskused.
Piibli järgi umbes 4000 aastat hiljem
tuleb Jeesus Isa juurest maa peale.
Jeesus tuli midagi taastama.
Jeesus tuli otsima seda, mis oli kaotsis.
Jeesus tuli teise Aadamana näitama,
kuidas on siis, kui suhe Jumalaga on korras;
kuidas on olla Jumala poeg.
Jeesus võitis ristil Saatana.
Ta läks hauda, tõusis surnuist.
Ta läks Isa juurde oma vere kaudu.
Ta avas meile tee Isa juurde, kõige pühamasse paika.
Ta ütles, et Ta läheb oma Isa ja meie Isa juurde,
oma ja meie Jumala juurde.
Jeesus tuli andma inimesele tagasi jumalalapse positsiooni,
nii et Jumala taevas võiks tulla meie sisse,
kui me oleme siin maa peal.
Nii et Jumala tahe võiks sündida meie kaudu.
Kui Jeesus oli maa peal,
siis Ta näitas, kuidas elada suhtes Jumalaga.
Ta näitas jüngritele, kuidas asi käib.
Jüngrid viisid evangeeliumit edasi.
300 aasta jooksul pärast Jeesuse ülestõusmist
liikus Püha Vaim maa peal nii,
et kogudus levis kõikjale.
Saadi kokku kodudes, ülistati, palvetati,
murti leiba ja Jumal lisas sinna inimesi.
Siis tuli tagakius, mille tõttu kogudus levis veelgi
Jeruusalemmast üle kogu maailma.
Kuid 300. aastatel olukord muutus.
Katoliku kirik keisri all...
Mis ta nimi oligi? - Constantinus.
Constantinus hakkas ristiusu üle valitsema.
Siis saabus tuhandeks aastaks pimedus.
Pime keskaeg.
Siis aga tuli aeg,
mil Lutheri kaudu tulei Püha Vaimu liikumine.
Tulei reformatsioon ehk usupuhastus 16. sajandil.
See raputas maailma.
Esimest korda tõlgiti Piibel inimkeelde.
Enne see oli see ladina keeles ja seina külge aheldatud.
Nüüd saabus aeg,
mil inimesed said ise omas keeles Piiblit lugeda
ja Püha Vaim kinnitas seda,
et pole muud pääseteed kui Jeesuse Kristuse kaudu.
Siis oli religioosne katolik kirik hädas,
kuna ei saanud enam indulgentsidega päästet,
põrgutulest pääsemist ja igasugust valeõpetust müüa.
Katoliku kiriku ajal inimestele Jumalast maalitud pilt
oli täiesti väärastunud, otsekui deemonlik pilt Jumalast.
Kuid nüüd tuli Luther ja muutis kõik endiseks.
Sealt alates kuni tänaseni on kogudus muutunud.
Kogudus, usk - kõik on pidevas reformatsioonis.
Tähelepanuväärsed ajad, mis on meile lähedal,
on äratusliikumised.
18. ja 19. sajandil olid suured ärkamised.
Saadi aru, et Jumal teeb ikka veel tööd maa peal,
teeb endiselt uusi asju.
Tuli ilmutus, et evangeelium tuleb viia maailma.
Sinnamaani oli kogudus mõelnud, et seda pole vaja kuhugi viia.
Kuid siis tuli misjoniärkamine
ja 20. sajandil Püha Vaimu ärkamine,
ilmutus Pühast Vaimust.
Azusa tänaval juhtus see, mida ajaloos polnud enne juhtunud.
See murdis läbi nii,
et täna on maailmas sadu miljoneid karismaatikuid,
kes sündisid nelipühiärkamise kaudu.
Tänasel päeval on karismaatiline kogudus
ja nelipühiliikumine
kõige võimsam ja kasvav liikumine maailmas.
Siis jõuame meie ajale lähemale.
Meil on olnud erinevaid ärkamisi.
Üks võimas ärkamine oli see,
kui Torontos toimus Jumala Vaimu väljavalamine.
Sellest on ka palju negatiivset räägitud,
aga oluline on meeles pidada,
et iga ärkamine toob kaasa negatiivseid ilminguid
ja tõlgitsusi toimuvast.
Üks tähtis asi, mis Toronto ärkamisega tuli,
oli ilmutus Jumalast kui Isast.
Täna kuulevad inimesed üle maailma sõnumit,
et Jumal on Isa, kes sind armastab
ja et Jeesus tuli täitma Isa tahet.
Jeesus tuli ütlema, et Isa armastab sind.
"Kes minusse usub, teeb samu tegusid,
kuna ma lähen Isa juurde ja Püha Vaim tuleb."
"Isa ja mina tuleme su sisse elama."
Ilmutus Isast oli kadunud sadu aastaid.
Kuigi see oli Piiblis.
Täna me elame sellises ajas,
kus reformatsioon ehk usupuhastus jätkub.
Jumal täidab kogu aeg oma valguse ja ilmutusega,
uute viisidega,
tuues meid tagasi selleni, kus on Tema tahe ja tegelik küsimus.
See oli nüüd tõeliselt pikk sissejuhatus,
kuid te võite siis siit nüüd jätkata.
See, mis kordub nagu keskajal oli,
on suhtumine Piiblisse - Jumal Isa on siin raamatus.
Kui keskaegne Piibel oli ladinakeelne
ja ainuüksi vaimulikud tohtisid seda õpetada,
siis tänapäeva probleem pole selles, et seda pole kõigis keeltes,
vaid et seda ei loeta.
Kristlased ei loe Piiblit.
Koguduses käijad kuulevad Piiblit aeg-ajalt.
Enamik kirikuinimesi ei tee Piiblit isegi lahti.
Teine probleem on, et Piiblit loetakse valesti.
Loetakse küll, aga omal moel.
Mina avastasin Johannese kirjast,
et nagu on Jeesus, sellised olete ka teie selles maailmas.
Carita, sa oled selline nagu Jeesus.
Jani, sa oled selline nagu Jeesus.
Mina olen selline nagu Jeesus siin maailmas.
Ma ei olnud kunagi mõelnud, et see on ju Piiblis.
Sest ma olen kõike muud kui Jeesus.
Me ju ei ole Jeesused,
aga nagu on Jeesus, sellised on ka kristlased maailmas.
Teine üllatav koht oli Apostlite tegude 10 ptk.
See on mu lemmikkoht sellest,
kuidas Jeesus Naatsaretist,
keda Jumal oli võidnud Püha Vaimu ja väega,
käis mööda maad ja tegi head,
parandades kõiki kuradi poolt rõhutuid,
sest Jumal oli temaga.
Nagu on Jeesus, sellised oleme ka meie.
Jeesus käis ringi, tegi head ja tervendas haigeid.
Aga meie?
Me palvetame nende eest, aga ei tervenda neid.
Me tunneme inimestele kaasa,
kallistame tulles-minnes,
aga me ei tee tegusid, mida Jeesus tegi.
Millal sa viimati deemoni välja ajasid?
Millal ma viimati kellegi tervendasid?
Me pole teinud vähimatki sellest, mida Jeesus tegi.
Me vajame reformatsiooni selleks, et naasta Jeesuse juurde,
et naasta Piibli juurde.
Kui ütlesid, et me seda ei tee,
siis küll osa ikka teeb, olles pidevas elu voolamises.
Kuid minu arust on oluline see,
et me saame aru oma ajaloost ja sellest, kust me tuleme.
Me peame saama Jumalalt arusaama selle kohta,
et me oleme ka oma mineviku vangid.
Me oleme kirikuinstitutsiooni vangid,
kuna meile on ristiusust teatud mudel selgeks õpetatud
ja see, millest sa rääkisid, ei tõmba inimesi päästele.
Küsisid, kus on deemonite väljaajamine?
Ma olen seda teinud ja näinud, kuidas haiged tervenevad.
See, mida Jumal selles ajas teeb,
on arusaamine, et Jeesus on me õigsus ja me pääste
ning see tuleb reformatsiooni päevilt.
Ma tean, et olen täitunud Püha Vaimuga.
Me vajame Püha Vaimu,
Tema tuld, tunnustähti ja Tema tööd meie kaudu.
Aga ma tunnen ka Jumalat kui Isa.
Olin enne kui täielik orb,
kes oli küll kogenud Jeesuse päästet ja Püha Vaimu väge,
kuid ma ei tundnud, et Jumal on armastav Isa,
kuniks ma kohtusin Isaga.
Täna kõik see, mis on mu usu alus, on pideva reformatsiooni tulemus.
Ma olen selles ajas sündinud,
püüan kinni selle, mida Jumal praegu siin teeb.
Me kasvame kogu aeg üha enam sellesse,
milline on Jeesus.
Saame enam Tema sarnaseks ja teeme samu asju.
Reformatsioon on pooleli
ja ilmneb kogu aeg siit-sealt, kasvades ja levides.
Tore oli see, kui rääkisid ilmutusest Jeesusest ja õigsusest,
ilmutusest Püha Vaimust
ja ilmutusest Isast - see on innustav.
Ilmutus Isast toob meid pere juurde - me oleme üks.
Selles on vägi, mida Jumal teeb ja mida Ta tegi.
Ja mis just nüüd toimub.
Mis puutub ilmutusse Isast, siis sellest on mitu aastat möödas,
kui ülistasin kord ja nägin sellist pilti,
et inimesed tulid Isa juurde tervenema.
Nad lihtsalt nutsid seal
ja Isa armastus puudutas neid.
Ja korraga nad täideti Püha Vaimuga.
Seda lausa nii võimsalt,
et küsisin Jumalalt: "Kuidas küll nii palju?"
Ta ütles, et Ta tegutseb kiiresti Soomes ja mujal.
Jumala tegutsemine innustab,
kuid samas meie ilmutus Temast,
peab süvenema.
Me elame põneval ajal, kus näha, mida Jumal siin ja mujal teeb.
Põnev on kuulda sellest, mida olete kogenud.
Sa ütlesid, et oled deemoneid välja ajanud
ja näinud tervenemist.
Te olete selle kõige sees.
Tahan ise ka järjest rohkem olla selle sees.
Suurele enamusele kristlastest on see kõik aga hiina keel.
Kolmandik maailma rahvast on kristlased,
aga mu küsimus ja mure on see,
et kui see kolmandik oleks Püha Vaimuga ristitud
ja nad näeksid Isa südant ja armastust,
mis Tal on enda loodud maailma vastu,
siis oleks rohkem misjonitööd
ja Jumala kui Isa tuntukstegemist siin maailmas.
Me ei tohi olla vaid statistika.
Iga kristlane peaks olema elu keskel.
Jeesus käis ringi ja tegi head, kuna Jumal Isa oli Temaga.
Me näeme Teda aina enam sellisena nagu Ta on.
Me näeme Tema südant ja seda, mida Ta tahab.
Ta tahab tervendada ja puudutada vaeseid.
See on tähtis, et me Teda näeme.
Ilma selleta kirjatäht suretab.
Sest kui palju me ka ei näeks,
et seal see Jeesus jälle läheb ja seal Ta jälle toidab kedagi,
siis me peame ka nägema Tema südant,
sest ilma selleta on võimatu tegutseda.
Ma kogen, kuidas Jumal tegutseb täna
kogudustes ja osadustes,
tuues selle kaudu esile oma auhiilguse siin maailmas.
See pole enam ainult mõne jutlustaja rida
tervendada ja kuulutada.
Mäletan, kui Reinhardt Bonnke kuulutas evangeeliumi
ja haiged said terveks.
Mõtlesin, kui vinge oleks olla taoline vägev jumalamees.
Kogesin, kuidas Püha Vaim ütles:
"Ma olen nad pannud teile eeskujuks."
See on kõigi usklike jaoks.
Kõik usklikud võivad nii tegutseda.
Usun, et see, mida Jumal nüüd tegema hakkab,
on see, et Ta hakkab taastama asju koguduses.
Siin öeldakse nii:
"Jeesus pani mõned apostleiks ja mõned prohveteiks,
mõned evangelistideks, karjaseiks, õpetajaiks,
et pühi inimesi täielikult valmistada abiliste tööle
Kristuse ihu ülesehitamiseks,
seniks kui me kõik jõuame ühisele usule
ja Jumala Poja tunnetusele
ning täieks meheks saame Kristuse täiuse täisea mõõtu mööda."
Meie aeg on tänaseks otsas.
Efeslastele 4:11 on see, mida ma usun, et Jumal teeb.
Ole koos meiega ka järgmises saates.
Soovides toetada TV7 tööd, võid helistada 900 1777 (7 eur) Aitäh!
Aitäh, et olid meiega.
Tõlge: Külli Kuusk